laion/Wikipedia-Exotic huggingface dataset:
לירוי צעירי

לירוי צעירי (נולד ב-2 במרץ 1989) הוא כדורגלן עבר ישראלי ששיחק בעמדת הקשר. הוא אחיו הבכור של הכדורגלן בן צעירי. צעירי גדל במחלקת הנוער של בני יהודה תל אביב, שיחק בכל נבחרות הנוער של ישראל, ולזכותו תשע הופעות ושני שערים במדי הנבחרת הצעירה. ב-19 במאי 2007 ערך את הופעת הבכורה שלו בליגת העל, כשנכנס כמחליף במשחק מול מכבי חיפה. בעונת 2008/2009 הפך לשחקן סגל קבוע בקבוצה הבוגרת, וב-18 באוקטובר 2008 כבש את שערו הראשון בקריירה, בניצחון 1–0 על מ.ס. אשדוד. בעונת 2009/2010 כבש שלושה שערי ליגה, ובעונת 2010/2011 כבש חמישה שערים. בקיץ 2011 עבר צעירי לקבוצת מכלן, במדיה ערך 15 הופעות בליגת העל הבלגית. לאחר שנה בבלגיה חזר צעירי לישראל, והושאל למכבי חיפה, במדיה שותף ב-19 משחקי ליגה בעונת 2012/2013. בקיץ 2013 השתחרר מחוזהו במכלן וחזר לבני יהודה. בעונת 2013/2014 כבש שני שערים, ובסופה ירד עם הקבוצה לליגה הלאומית. ב-4 בנובמבר 2014 חתם צעירי לעונה אחת בהפועל פתח תקווה, במדיה כבש ארבעה שערי ליגה בעונת 2014/2015, ובסופה ירד עמה לליגה הלאומית וסיים את דרכו במועדון. ב-18 ביוני 2015 חתם צעירי לעונה אחת עם אופציה לעונה נוספת בבית"ר ירושלים. ב-2 ביולי ערך את הופעת הבכורה שלו במדי הקבוצה, כשהשלים 90 דקות בתיקו 0–0 נגד אורדבסי שימקנט הקזחית במסגרת מוקדמות הליגה האירופית. ב-28 בספטמבר 2015 כבש צעירי את שער הבכורה שלו במועדון, בניצחון 3–1 על הפועל כפר סבא, ובסך הכל כבש שער אחד ב-25 הופעות ליגה בעונת 2015/2016. בתום העונה החליטה הקבוצה שלא לממש את האופציה וצעירי שוחרר מהקבוצה. ב-29 ביוני 2016 חתם צעירי לשנתיים במכבי פתח תקווה. בעונת 2016/2017 כבש חמישה שערי ליגה, ובעונת 2017/2018 כבש שער אחד. ב-26 באוגוסט 2018 חזר צעירי לבית"ר ירושלים, וחתם על חוזה לעונה אחת במועדון. הוא שיחק שבעה משחקים בלבד בעונת 2018/2019, וב-5 בפברואר 2019 חתם בעירוני קריית שמונה, אך במדיה לא שיחק כלל עד תום העונה. ב-15 באוגוסט 2019 חתם צעירי בהפועל כפר סבא. ב-11 בפברואר 2020 עבר למכבי הרצליה מליגה א'. ב-10 באוגוסט 2021 הכריז על פרישה ממשחק פעיל. מדיה וקבצים בנושא לירוי צעירי בוויקישיתוף לירוי צעירי, באתר ההתאחדות לכדורגל בישראל לירוי צעירי, באתר Transfermarkt לירוי צעירי, באתר Soccerway לירוי צעירי, באתר FootballDatabase.eu גיל לוין, ‏לירוי צעירי חתם בהפועל כפר סבא, באתר ערוץ הספורט, 15 באוגוסט 2019 גיל לוין, ‏לירוי צעירי עזב, באתר ערוץ הספורט, 11 בפברואר 2020
קול (משחתת)

קול (באנגלית: USS Cole) היא משחתת אמריקאית מסדרת ארלי בורק המצוידת בטילים מונחים ובמערכת אייג'ס (Aegis). היא קרויה על שמו של דרל קול, חייל מרינס שנהרג בקרב איוו ג'ימה ב-19 בפברואר 1945, במהלך מלחמת העולם השנייה. היא נבנתה במספנת אינגלס והועברה לצי האמריקאי ב-11 במרץ 1996. קול היא אחת מ-62 משחתות מסדרת ארלי בורק, ואחת מ-21 המשחתות מהגרסה הראשונה של הסדרה (Flight I). המשחתת נושאת כמעט 100 טילים מסוגים שונים, הניתנים לשיגור מהסיפון באמצעות מערכת שיגור אנכי Mk 41. קול מצוידת במערכת רדאר AN/SPY-1 המאפשרת לה לעקוב במקביל על יותר מ-100 מטרות. היא מצוידת גם בשני תותחי פלנקס, המיועדים להגן עליה מפני טילים. ב-12 באוקטובר 2000 הייתה המשחתת מטרה לתקיפה של פיגוע התאבדות של ארגון אל-קאעידה בנמל עדן שבתימן, שבו 17 מלחים נהרגו ו-39 נפצעו. בפיגוע פוצצו מחבלים סירת תופת ליד הספינה ובפיצוץ נוצר חור בקוטר של כ-12 מטר. קול חזרה לארצות הברית על גבי אוניית מטען כבד, MV Blue Marlin, לצורך תיקונים שנמשכו 14 חודשים, ובסיומם שבה לנמל הבית שלה בנורפוק שבוירג'יניה. ממשלת ארצות הברית הציעה פרס של עד 5 מיליון דולר עבור מידע שיוביל למעצרם של אנשים שביצעו או סייעו בהתקפה על קול. ארגון אל-קאעידה נחשד בהתקפה על קול. ב-4 בנובמבר 2002 נהרג אבו עלי אל-חאריתי, שנחשד כמי שארגן את המתקפה, באמצעות כלי טיס בלתי מאויש RQ-1 פרדטור. בינואר 2019 נהרג באמצעות כלי טיס בלתי מאויש ג'מאל אל-בדוואי, שנחשד כמי שתכנן את המתקפה. הפיגוע בבסיס חיל האוויר בגראם מדיה וקבצים בנושא קול בוויקישיתוף החשבון נסגר: חוסל מתכנן הפיגוע נגד המשחתת האמריקנית, באתר וואלה, 4 בינואר 2019
קליס

קליס רוג'רס (באנגלית: Kelis Rogers; נולדה ב-21 באוגוסט 1979), הידועה בשמה הפרטי בלבד קליס, היא זמרת-יוצרת ושפית אמריקאית, זכתה בפרס המוזיקה הבריטית והייתה מועמדת פעמיים לפרס גראמי. עשרה משיריה הגיעו ל-עשרת הגדולים במצעד הסינגלים הבריטי. בשנת 2005 התחתנה עם הראפר נאז, באפריל 2009 הגישה בקשה לגירושים כאשר היא בחודש השביעי להריונה בשל אלימות זוגית. ב-22 ביולי של אותה שנה ילדה את בנה נייט. בסופו של דבר הזוג התגרש ב-29 במאי 2010. בשנת 2014 התחתנה עם הצלם מייק מורה, יחד נולדו להם 2 ילדים, בן ובת. בשנת 2022 נפטר בעלה בגיל 37 בלבד ממחלת הסרטן. באוגוסט 2011 הופיעה בישראל. בפברואר 2015 חזרה לישראל וערכה שתי הופעות במועדון הזאפה בהרצליה. בשנת 2021, התארחה בתוכנית הבישול של סלינה גומז, "סלינה + שף". 1999: Kaleidoscope 2001: Wanderland 2003: Tasty 2006: Kelis Was Here 2010: Flesh Tone 2014: Food 2008: The Hits 2014 Live in London 2004: Tasty Down Under Tour 2010: All Hearts Tour 2014: Intimate Venues Tour מדיה וקבצים בנושא קליס בוויקישיתוף אתר האינטרנט הרשמי של קליס קליס, ברשת החברתית פייסבוק קליס, ברשת החברתית אקס (טוויטר) קליס, ברשת החברתית אינסטגרם קליס, ברשת החברתית טיקטוק קליס, סרטונים בערוץ היוטיוב קליס, באתר פינטרסט קליס, במסד הנתונים הקולנועיים IMDb (באנגלית) קליס, באתר אפל מיוזיק (באנגלית) קליס, באתר ספוטיפיי קליס, באתר סאונדקלאוד (באנגלית) קליס, באתר Last.fm (באנגלית) קליס, באתר AllMusic (באנגלית) קליס, באתר MusicBrainz (באנגלית) קליס, באתר דיזר קליס, באתר Yandex.Music (ברוסית) קליס, באתר Discogs (באנגלית) קליס, באתר Songkick (באנגלית) קליס, באתר Genius קליס, באתר SecondHandSongs קליס, באתר בנדקמפ קליס, באתר בילבורד (באנגלית) קליס, באתר טיידל (באנגלית) קליס במוסיכיפדיה של רדיו מוסיכיף 69FM. משה קוטנר, המוזיקה של קליס משתנה, אבל היא נשארת הבוסית הגדולה, באתר הארץ, 16 בדצמבר 2014 נוי אלוש‏, זה מה שקורה כשהבועות נעלמות מהמילקשייק: קליס בישראל, באתר וואלה, 7 בפברואר 2015 'Milkshake' Singer Kelis Files for Divorce, באתר המגזין פיפל, 30 באפריל 2009 Nas & Kelis -- Officially Divorced!, באתר TMZ, ‏25 במאי 2010 וואלה! סלבס צילום: שוקה כהן‏, קליס בישראל, באתר וואלה, 11 באוגוסט 2011 נטליה ירמין, בטוחה ונינוחה: קליס החדשה עושה מה שבא לה, באתר nrg‏, 7 בפברואר 2015 HBO Max Debuts New Trailer and Key Art for Max Original SELENA + CHEF Season Two, Premiering Jan. 21, Pressroom (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
ווהלין לוצק

ווהלין לוצק (באוקראינית: ФК Волинь Луцьк) הוא מועדון כדורגל אוקראיני מהעיר לוצק. הקבוצה הוקמה בשנת 1960 בעיר לוצק. לראשונה עלו לליגת העל האוקראינית מליגת המשנה בשנת 1992. בעונת 1995/1996 הקבוצה נשרה מהפרמייר-ליג. בעונת 2002/2003 ווהלין חזרה לליגת העל אחרי שסיימה ראשונה בליגת המשנה, אך בעונת 2005/2006 שוב נשר המועדון חזרה לליגה הראשונה. בעונת 2010/2011 שוב חזרה הקבוצה לפרמייר-ליג. עד כה ההישג הכי טוב של הקבוצה בליגה הבכירה של אוקראינה הוא מקום 6 בעונה 2002/2003. שלוש פעמים הגיעה הקבוצה לחצי גמר הגביע האוקראיני (בעונות: 2002/2003, 2009/2010, 2011/2012). נשרה לליגה האוקראינית הראשונה בסיום עונת 2016/2017. מגרש הבית של ווהלין הוא אצטדיון אוונגרד אשר מכיל 12,080 מקומות. האצטדיון נבנה בשנת 1960. היריבה הגדולה ביותר של ווהלין היא קרפטי לבוב. המשחק בין 2 הקבוצות נקרא "גליצקו-ווהלינסקוייה דרבי". האצטדיונים בלוצק ובלבוב כמעט תמיד מלאים במשחקים בין היריבות. הדרבים האלו הם משחקי הכדורגל המרכזיים במערב אוקראינה. ווהלין (1960–1967) טורפדו (1968–1988) ווהלין (1989–2001) ס.צ. ווהלין-1 (2001-2002) ווהלין (2002-ואילך) אוקראינה אולג לוז'ני אוקראינה אנטולי טימושצ'וק מקדוניה ואנצ'ה שיקוב אוקראינה ויטלי מינטנקו רומניה אריק ביקפלבי מדיה וקבצים בנושא ווהלין לוצק בוויקישיתוף אתר האינטרנט הרשמי של ווהלין לוצק (באוקראינית) פרופיל, באתר Transfermarkt פרופיל, באתר Soccerway פרופיל, באתר WorldFootball.net ערך זה הוא קצרמר בנושא מועדוני כדורגל ובנושא אוקראינה. אתם מוזמנים לתרום לוויקיפדיה ולהרחיב אותו.
B in the Mix: The Remixes Vol. 2

B in the Mix: The Remixes Vol. 2 הוא אלבום הרמיקס השני של זמרת הפופ האמריקאית, בריטני ספירס. האלבום יצא לאור ב-11 באוקטובר 2011. תחת חברת התקליטים RCA. אלבום הרמיקסים כולל שירים שונים מכל אחד האלבומים שלה מ-Blackout, Circus, ‏Femme Fatale, כולל גם את הסינגל "3" מתוך אוסף הסינגלים; The Singles Collection, וגם את הסינגל האחרון מהאלבום מ-פאם פאטאל, Criminal. ב-9 בספטמבר 2011, הודיעה ספירס על יציאתו של אלבום הרמיקסים, ובתוך כך פרסמה את תמונת העטיפה ואת רשימת השירים. האלבום כולל רמיקסים מתוך שלושת אלבומי הסטודיו Blackout, Circus, ‏Femme Fatale, ואף את השיר "3" מתוך האוסף The Singles Collection. אלבום הרמיקסים כולל שלושה סינגלים מתוך כל אלבום סטודיו של ספירס. בגרסה היפנית נכללים רמיקסים נוספים של "Break the Ice" ,"Hold It Against Me", My Prerogative" כולל רמיקס נוסף של "Criminal". אלבום הרמיקס הגיע להצלחה ברחבי העולם. בארצות הברית, האלבום נכנס אל הבילבורד 200 למקום 47, בארגנטינה נכנס למקום ה-5, ובמצעד אלבומי הדאנס של בריטניה הגיע למקום ה-9. במצעד אלבומי הדאנס של בילבורד הצליח להגיע למקום הרביעי, בקנדה האלבום הגיע למקום 53, ובאיטליה הצליח להיכנס ל-30 המובילים במקום ה-29. מידע על האלבום B in the Mix: The Remixes Vol. 2 באתר MusicBrainz מידע על האלבום B in the Mix: The Remixes Vol. 2 באתר AllMusic
ג'ואן פיטרס

ג'ואן פיטרס (באנגלית: Joan Sydney Peters‏ 29 באפריל 1936 - 5 בינואר 2015) הייתה מפיקת טלוויזיה, פרשנית פוליטית, מרצה ועיתונאית יהודיה-אמריקאית. נודעה בעיקר בזכות ספרה רב המכר, "מאז ומקדם", שזכה גם בפרס הספר היהודי הלאומי האמריקאי. ג'ואן סידני לבית פרידמן נולדה בשיקגו ב-1936, צאצאית למהגרים יהודים מהולנד. היה לה אח אחד. נישאה לראשונה לגרי פיטרס ומנישואין אלה נולדה לה בתה לורי. אף שהתגרשה היא שמרה במשך שנים רבות את השם פיטרס. נישאה בשנית לעורך דין סטנלי א. קפלן, ממנו התאלמנה ב-1991. ב-1997 נישאה בשלישית לד"ר ויליאם קארו, מצאצאי רבי יוסף קארו, רופא עור יהודי, שאת שני בניו אימצה. התגוררה כל ימיה בשיקגו. פיטרס למדה באוניברסיטת אילינוי מבלי לקבל תואר. היא החלה את דרכה המקצועית כעיתונאית בשיקגו דיילי ניוז. לאחר מכן הייתה פרשנית פוליטית ברשת הטלוויזיה הציבורית האמריקאית, PBS, ומפיקה ברשת הטלוויזיה האמריקאית CBS. בין השאר יצרה ב-1973 סדרת טלוויזיה דוקומנטרית על הסכסוך הישראלי-ערבי. לדבריה, היא הגיעה אז למזרח התיכון כפעילת זכויות אדם פרו-פלסטינית, ובעת ביקורה זה החלה לשנות את דעותיה בהדרגה. בתקופת נשיאותו של ג'ימי קרטר בארצות הברית (1976–1980) שימשה כמרצה בפני אנשי הממשל בנושאי הסכסוך הישראלי-ערבי וכיועצת מיוחדת לעניינים אלה לבית הלבן. בשנותיה האחרונות הייתה יועצת וחברת המועצה האקזקוטיבית של "המועצה הלאומית למדיניות חוץ אמריקאית" – NCAFP, מיסודו של הנס מורגנטאו וכיהנה כחברת כבוד במועצת האגודה להיסטוריה יהודית של אינדיאנה. כתבה בעיתונים ובמגזינים רבים, בהם קומנטרי, הארפרס, ניו ריפבליק, ניו לידר ועיתונים נוספים. התפרסמה בעיקר בזכות ספרה "מאז ומקדם", שיצא לאור ב-1984 בהוצאת הארפר ורו, וזכה כעבור שנה בפרס הלאומי לספרים יהודיים (National Jewish Book Award) בארצות הברית. הספר היה רב-מכר ועורר מחלוקת, הן בארצות הברית והן בבריטניה. הוא תורגם לעברית על ידי אהרן אמיר ויצא לאור בישראל בשנת 1988 בהוצאת הקיבוץ המאוחד, ובמהדורה מאוחרת יותר בשנת 2008. בפברואר 2017 הושק אתר אינטרנט של הספר. ריאיון עם ג'ואן פיטרס, 2008 (באנגלית) זאב גלילי, ג'ואן פיטרס – החוקרת שחשפה את הבלוף של הפליטים הפלסטינים, 7 באוקטובר 2009, באתר הגיון בשיגעון ריאיון עם ג'ואן פיטרס ובעלה ד"ר ויליאם קארו בביקורם בחברון, 2010 (באנגלית) על ג'ואן פיטרס וספרה, 7 בינואר 2015, באתר ג'רוזלם פוסט על ג'ואן (פיטרס) קארו, 7 בינואר 2015, באתר שיקגו טריביון מאמר הספד על ג'ואן פיטרס, 12 בינואר 2015, הניו יורק טיימס נדב שרגאי, לא מאז ולא מקדם, באתר ישראל היום, 13 בפברואר 2015 אמיר לוי, ‘מאז ומקדם’: הסופרת האמריקאית שחשפה את הבלוף הפלסטיני, באתר מידה, 19 באפריל 2018 אביה שקלאר, ‏האישה והאגדה על העם הפלסטיני, בעיתון מקור ראשון, 8 באוקטובר 2018 Daniel E. Slotnik, Joan Peters, Journalist Who Wrote on Israeli-Palestinian Conflict, Dies at 78, The New York Times, ‏2015 אתר המועצה למען הספר היהודי, בארצות הברית אתר האינטרנט של הספר
המכונאי (2011)

המכונאי (באנגלית: The Mechanic) הוא סרט פעולה אמריקאי שיצא לאקרנים ב-2011 בהשתתפות ג'ייסון סטיית'האם, בן פוסטר ודונלד סאת'רלנד, ובבימויו של סימון וסט. הסרט גרף בקופות $51,070,807. הסרט הוא עיבוד מחודש לסרט בעל אותו השם משנת 1972 בכיכובם של צ'ארלס ברונסון בתור ארתור בישופ וז'אן מייקל-וינסנט בתור בנו של המנטור שארתור רצח. ארתור בישופ (ג'ייסון סטיית'האם), הוא "מכונאי", מתנקש בעל קודים קפדניים ביותר. לבישופ יכולת יוצאת דופן לחיסול "מטרות" שניתנו לו מראש, כאשר ל"קורבנותיו" אין יכולת התנגדות של ממש. לאחר שחברו הטוב, המנטור הארי (דונלד סאת'רלנד) נרצח, עומדת מולו מטרה אחת בלבד, לנקום את מות חברו הטוב, כאשר גם בנו של המנטור (בן פוסטר) מבקש להצטרף אל בישופ במסע הנקמה. אתר האינטרנט הרשמי של המכונאי "המכונאי", במסד הנתונים הקולנועיים IMDb (באנגלית) "המכונאי", באתר נטפליקס "המכונאי", באתר AllMovie (באנגלית) "המכונאי", באתר Rotten Tomatoes (באנגלית) "המכונאי", באתר Box Office Mojo (באנגלית) "המכונאי", באתר Metacritic (באנגלית) "המכונאי", באתר אידיבי "המכונאי", במסד הנתונים הקולנועיים KinoPoisk (ברוסית)
היל

היל (Hill) הוא שם משפחה שמקורו באנגלית ומשמעותו גבעה. האם התכוונתם ל... בניין מקגרו היל – מספר בניינים בשם זה המלך היל – סדרת אנימציה קומית אמריקנית הקריטריונים של ברדפורד היל כיכר היל – כיכר בצפון תל אביב, על שם ג'ון היל מי מתגורר בבית היל – סדרת אימה על-טבעית אמריקאית מפרץ היל – מפרץ באנטארקטיקה משוואת היל – משוואה מתחום הביוכמיה נוטינג היל – שכונה בלנדון נוטינג היל (סרט) – סרט מ-1999 פאני היל – רומן ארוטי אנגלי מאת ג'ון קלילנד צופן היל – סוג של צופן החלפה קפיטול היל – מספר מקומות בשם זה שבר היל-זקס – סוג של שבר דחיסה אישים בשם זה: אוקטביה היל – מנהיגה ורפורמטורית חברתית בריטית אלברט היל – אתלט בריטי אניטה היל – עורכת דין ואקדמאית אמריקאי אנסטסיה היל – שחקנית אנגלייה ארי היל – זמר ומוזיקאי ישראלי אריק היל – סופר ומאייר ילדים ארצ'יבלד ויויאן היל – מדען אנגלי בארני ובטי היל – זוג אמריקאי שטענו שנחטפו על ידי חוצנים בוב היל – מאמן כדורסל אמריקאי בני היל – קומיקאי בריטי בקי היל – זמרת-יוצרת בריטית בראיין היל – מאמן כדורסל אמריקאי ברנרד היל – שחקן קולנוע ותיאטרון בריטי ג'וד היל – שחקן צפון-אירי ג'ו היל – פעיל, פזמונאי וקריקטוריסט אמריקאי ג'ון היל – קצין בריטי ג'ון מייקל היל – שחקן אמריקאי ג'ונה היל – שחקן ותסריטאי קולנוע אמריקני ג'ורג' היל – כדורסלן אמריקני ג'ורג' רוי היל – במאי אמריקאי ג'ורדן היל – כדורסלן אמריקאי ג'סיקה אניס-היל – אתלטית בריטית גרהאם היל – נהג מרוצים בריטי גרנט היל – כדורסלן אמריקני דולה היל – רקדן סטפס, שחקן קולנוע וטלוויזיה אמריקאי דיימון היל – נהג מרוצים אנגלי דניאל היל – שחקן אנגלי טום גודמן-היל – שחקן אנגלי טיירון היל – כדורסלן אמריקאי טרנס היל – שחקן, במאי, תסריטאי ומפיק איטלקי לורין היל – זמרת אמריקנית מלקולם היל – כדורסלן אמריקאי מרתה היל – מורה למחול אמריקאית נפוליאון היל – סופר אמריקאי סוזן היל – סופרת בריטית סולומון היל – כדורסלן אמריקאי סטיבן היל – שחקן יהודי-אמריקאי פיטר היל-ווד – איש עסקים בריטי פיטר היל-נורטון – איש צבא בריטי פיית' היל – זמרת קאנטרי אמריקנית פיל היל – נהג מרוצים אמריקאי פרנץ' היל – פוליטיקאי אמריקאי פרנק היל – שחקן ומאמן כדורגל סקוטי קונלת' היל – שחקן צפון-אירי קייטי היל – פוליטיקאית אמריקאית קנדיס היל – אתלטית אמריקאית קרוליין אמילי גריי היל – ציירת וצלמת בריטית רוברט היל – במאי, תסריטאי, ושחקן קנדי רוברט היל (ביוכימאי) – ביוכימאי בריטי, על שמו תגובת היל רולנד היל – ממציא בולי הדואר תומאס היל – אמן אמריקאי-אנגלי אחר מריה היל – דמות קומיקס מחוברת מארוול קומיקס, המכהנת כראש סוכנות S.H.I.E.L.D
The Way You Make Me Feel

The Way You Make Me Feel (בעברית: מה שאת גורמת לי להרגיש) הוא הסינגל השלישי מתוך אלבום האולפן השביעי, "Bad", של הזמר והיוצר מייקל ג'קסון, אשר יצא ב-9 בנובמבר 1987. השיר הפך לסינגל השלישי מהאלבום המגיע למקום הראשון בבילבורד האמריקאי ומדורג בפיסגת המצעדים ברחבי העולם. מילות השיר מדברות על להיות או להרגיש מאוהב במישהו. מידע על היצירה "The Way You Make Me Feel" באתר מיוזיק בריינז גרסאות נוספות ל"The Way You Make Me Feel" באתר SecondHandSongs מידע The Way על You Make Me Feel , באתר הבילבורד האמריקאי מידע על The Way You Make Me Feel , במצעד הבריטי הרשמי מידע על The Way You Make Me Feel, באתר המצעד האוסטרי, ארכיון מידע על The Way You Make Me Feel, באתר המצעד האיטלקי, ארכיון מידע על The Way You Make Me Feel, באתר המצעד הגרמני מידע על The Way You Make Me Feel, באתר מצעד דנמרק מידע על The Way You Make Me Feel, באתר המצעד של ניו זילנד מידע על The Way You Make Me Feel, באתר המצעד הספרדי מידע על The Way You Make Me Feel, באתר המצעד הצרפתי, ארכיון מידע על The Way You Make Me Feel, באתר המצעד השוודי
סברין נילסון

יוהאן סברין נילסון (שוודית: Johan Severin Nilsson;‏ 1846–1918) היה צייר וצלם שוודי. נילסון נולד בהאלאנד בדרום שוודיה. בשנים 1865–1871 למד ב"אקדמיה המלכותית השוודית לאמנויות" בסטוקהולם, ובהמשך למד במשך שלוש שנים אצל ליאון בונא בפריז. נילסון נודע כצייר דיוקנאות, נופים וציורי ז'אנר. הוא היה אמן פעיל ופורה, השתתף בתערוכות רבות, והשאיר אחריו רפרטואר גדול מאוד ומגוון של יצירות. נילסון היה אחד הצלמים התיעודים הראשונים בשוודיה. בהשראת הצלם השוודי ארתור הזליאוס, הוא ערך מחקרים צילומיים של החיים הציבוריים, במיוחד בכפר אסייה (Asige) בהאלאנד, שבו נולד. אידיליה של חצר חווה בזרועותיו של אבא ליליאן בגן הצייר באוויר הפתוח נוף קיץ עם ילדים ילדת האלאנד קטנה תמונה מהארכיפלג מדיה וקבצים בנושא סברין נילסון בוויקישיתוף סברין נילסון - ביוגרפיה קצרה(הקישור אינו פעיל) (בשוודית) Nationalencyklopedien
עמוק מבפנים (ספר)

עמוק מבפנים הוא מותחן ריגול מאת רוני דונביץ', יליד 1961, תושב ת"א, יועץ אסטרטגי ושיווקי במקצועו. "עמוק מבפנים" הוא הספר השלישי בסדרת ספרים המתארים את עלילותיו של ראש אגף המבצעים ב"מוסד", אלכס ברטל. הסדרה כוללת גם את הספרים נרדף (שיצא לאור בשנת 2007) ולכודים (שיצא לאור בשנת 2008). הספר הוא מותחן בדיוני המסתמך על אירועים דוגמת חיסול בכיר חזבאללה עימאד מורנייה בדמשק ב-2008, תקיפת הכור הגרעיני בסוריה ב-2007, מבצע זעם האל וכן היעלמותו של הגנרל האיראני עלי-רזא עסגרי בטורקיה בתחילת שנת 2007. גיבור הספר הוא אלכס ברטל, יליד 1961, ראש אגף מבצעים במוסד, בן לניצולי שואה יוצאי פולין ויוצא יחידה מובחרת בצה"ל. ברטל הוא לוחם מוסד מיומן בעברו, הבקי בשימוש בנשק קל וקרב מגע. במהלך הקריירה שלו במוסד לקח ברטל חלק ואף פיקד בעצמו על מבצעי ביון והתנקשות רבים. ברטל היה מעורב בשנות השמונים במבצע סיכול ממוקד חשאי וארוך במיוחד ברחבי אירופה כנגד מחבלים השייכים לארגוני טרור פלסטיניים וכנגד אנשי הביון האיראני. הספר נפתח בעת שמבצע לחטיפת גנרל איראני בטורקיה שנחשף ומסתבך. גליה, מפקדת חולית החטיפה נופלת בשבי הטורקי. בנוסף נהרג סוכן מיוחד, השייך לרשת סוכנים המכונה "טבעת הניבלונגים", על שם האופרה מאת ריכרד וגנר, הפועלת תחת ראש הממשלה וראש המוסד, ואנשיה מבצעים פעולות מיוחדות, מבצעי ביון וכן מתן סיוע למבצעי המוסד ברחבי העולם. על ברטל מוטלת המשימה להיפגש בברלין עם האיש המרכז את פעולות רשת "טבעת הניבלונגים". זמן קצר לאחר שהגיע לברלין ופגש את האיש מתברר לו שהאיש נעלם וכן כי סוכני הרשת נרצחים בזה אחר זה. ברטל, המגייס למשימה את אהובתו משכבר הימים, סוכנת הרשת בעצמה, יוצא למרדף ברחבי אירופה אחר המתנקשים. הספר, כמו הספרים הקודמים בסדרה, פועל על פי קווי עלילה שבמרכזה מרגל או לוחם בודד, אשר אף כי הוא מצטייר כפראנואיד בתחילה, מתברר שאכן מתנהל אחריו מצוד, לעיתים על ידי עמיתיו לארגון, והוא רדוף ונמלט עד אשר הוא מוצא לעצמו עמית או חבר, שלא ברור אם ניתן לבטוח בו. בדרך כלל על פי נוסחה זו מצליח הפרוטגוניסט להוכיח כי הוא חף מפשע ולהביא את הרשעים על עונשם. בעלילה שכזו תמיד מצויה בקונפליקט זכותו של הגיבור להפעיל את כל כישוריו, אותם רכש ובהם השתמש בשירות המולדת, כנגד רודפיו וכדי לנצח את אויביו אף כי לא קיבל לכך הכשר על ידי המדינה. הספר כתוב בצורה תמציתית עם פסקאות קצרות ועלילה רבת תפניות ופעולה, באותו סגנון המאפיין את כתיבתו של דונביץ'. דף הספר באתר "טקסט". שלושת הפרקים הראשונים בספר. סיגל ריבה, ‏מהיר ועצבני: גרסת המוסד, באתר ‏מאקו‏, 23 בדצמבר 2011. רוני דונביץ', "עמוק מבפנים": רוני דונביץ' מותח, באתר ynet, 6 באוקטובר 2011. רועי נחמיאס ועלי ואקד, החשבון נסגר: עימאד מורנייה חוסל בדמשק, באתר ynet, 13 בפברואר 2008. גל פרל פינקל, מותחן שמתחיל הכי מהר, ולאט לאט מגביר, הבלוג על הכוונת, ‏ בדצמבר 2012. רוני דונביץ', עמוק מבפנים, הוצאת כנרת, 2011, עמוד 174, "יחד התגייסו ליחידה מובחרת בצה"ל, יחד השתחררו. רפי פנה ללימודי הרפואה, אלכס התגייס לשורות המוסד". רוני דונביץ', עמוק מבפנים, הוצאת כנרת, 2011, עמוד 16, "ברטל, ראש אגף מבצעים במוסד, הוא האיש שתרצה שיהיה לצדך כשיורים עליך אש תופת". אמנון ז'קונט, גם במוסד יש פרנואידים שרודפים אחריהם, באתר הארץ, 4 ביוני 2007.
פיקסי

פיקסי (Pixie) הוא יצור מיתי מהפולקלור האנגלי. הפיקסים נצפו ותועדו בעיקר במחוזות קורנוול (Cornwall) ודבון (Devon) שבקצה הדרום-מערבי של אנגליה. בשפה המקומית היצורים השובבים האלו נקראים פיקסיז או "האנשים הקטנים". לרוב הם מתוארים כבעלי אוזניים מחודדות, חסרי כנפיים, צבע ירקרק ובעלי שיער אדום. אחת האגדות מספרת על כך שהפיקסים היו אנשים שלא היו מספיק טובים לגן עדן, אך לא רעים מספיק לגיהנום, ולכן נכלאו על האדמה לנצח. אגדה אחרת טוענת שהם היו דרואידים שהתנגדו לנצרות ונשפטו על ידי אלוהים, שהפך אותם קטנים וקטנים מדי יום עד אשר קיבלו את הנצרות. אחת התאוריות היותר חדישות טוענת ששמם של הפיקסים בא מגזע הפיקטים שחיו בסקוטלנד לפני הקלטים. אפשרות נוספת היא שהם גרסה שונה ליצורים אחרים שמסופר שחיו באיי בריטניה, הלפרקונים. מסופר שהפיקסים נהנים לעשות תעלולים לאנשים, לדוגמה, לגנוב את מכנסיהם או לזרוק עליהם דברים. בלילה הם גונבים סוסים ומביאים אותם לפני הזריחה כשרעמת הסוס מסובכת וקשורה. בדרת'מור שבדוון, מטיילים שאבדה דרכם באזורי הביצות הרגישו את ה"פיקסי-לד", כלומר הפיקסים הולכו אותם וגרמו להם להרגיש בחילות ותעתועים, מה שגרם להם לאבד את דרכם עוד יותר בביצות. נאמר שאם הופכים את הבגדים הפיקסים מתבלבלים ועוזבים את הקרבן. פיקסים, כמו רוב היצורים בפולקלור הבריטי, מפחדים מברזל ומעשן, יש סברה שמשם הגיעה הפרסה למזל, כדי לדחות את הפיקסים מהבית. משפחות בכפרים חקלאיים השאירו מתנות קטנות לפיקסים כמו קערות מזון, צלחות חלב וכל טוב אחר שבא מהקציר הראשון של אותה עונה. כשבני האדם הראו כבוד, לפעמים הפיקסים עזרו במטלות הבית במהלך הלילה. המושג "פיקסי" הופיע בלא מעט סרטים וספרים, כמו למשל בספר הילדים הנודע "צ'ארלי בממלכת השוקולדה" של רואלד דאל שבו וילי וונקה מציג סוכריית "מקל הפיקסי", או למשל להקת הרוק האלטרנטיבי פיקסיז. בישראל ישנו אף בית תוכנה הקרוי על שם להקה זו - פיקסיסופט. בספר "הארי פוטר וחדר הסודות" מתוארים הפיקסיז כאשר המורה להגנה נגד כוחות האופל מביא לכתה כלוב מלא ביצורים קטנים כחולים דמוי אדם העפים ללא כנפיים אשר יוצרים אנדרלמוסיה כשהם משתחררים. בסקוטלנד הם מתוארים כפיות שובבות וצחקניות. בסרט פיטר פן של אולפני וולט דיסני מוגדרת טינקר בל כפיה, אך פיטר מתייחס לאבקה הנושרת ממנה כאל "אבקת פיקסי". הפיות בסרטים אחרים של דיסני שונות מהותית מטינקר בל, כך שנראה שאנשי דיסני התכוונו להגדיר את הפיקסים כסוג של פיות. מדיה וקבצים בנושא פיקסי בוויקישיתוף פיקסי, באתר אנציקלופדיה בריטניקה (באנגלית)
באיירן מינכן (כדורסל)

באיירן מינכן (בגרמנית: FC Bayern München) היא קבוצת כדורסל גרמנית מהעיר מינכן שבמדינת בוואריה, המתמודדת בבונדסליגה וביורוליג. הקבוצה נוסדה ב-1946 כחלק ממועדון באיירן מינכן. ימי התהילה של הקבוצה כללו זכייה בשתי אליפויות ובגביע אחד. בשנות ה-90 ובעשור הראשון של המאה ה-21 השתתפה הקבוצה בבונדסליגה רק עונה אחת 2004/2005). ובסיום עונת 2010/2011 העפילה הקבוצה בחזרה לבונדסליגה מהמקום הראשון. בעונת 2012/2013 הגיעה עד לחצי גמר הגביע הגרמני ולסדרת חצי גמר הפלייאוף בבונדסליגה ובעונת 2013/2014 זכתה הקבוצה באליפות גרמניה לאחר 3:1 על אלבה ברלין בסדרת הגמר. במסגרת האירופאית השתתפה הקבוצה בעונת 1968/69 בשלב המוקדמות של גביע המחזיקות. בעונת 2011/12 השתתפה הקבוצה במסגרת שלב הבתים של היורוקאפ. בעונת 2013/14 השתתפה הקבוצה ביורוליג. הקבוצה מארחת בהיכל רודי זדלמאייר, שנחנך בשנת 1970 ואירח את תחרות האירוויזיון בשנת 1983. ההיכל קיבל בשנת 2011 את שם נותן החסות (יצרן הרכב "אאודי") ונקרא אאודי דום, המכיל 6,700 מקומות ישיבה. הבונדסליגה: אליפות (6): 1954, 1955, 2014, 2018, 2019, 2024 סגנות (3): 2015, 2021, 2022 הגביע הגרמני: זכייה (4): 1968, 2018, 2021, 2023, 2024 סגנות (2): 2016, 2017 מדיה וקבצים בנושא באיירן מינכן בוויקישיתוף אתר האינטרנט הרשמי של באיירן מינכן באיירן מינכן, ברשת החברתית פייסבוק באיירן מינכן, ברשת החברתית אקס (טוויטר) באיירן מינכן, ביישום טלגרם באיירן מינכן, ברשת החברתית אינסטגרם באיירן מינכן, ברשת החברתית טיקטוק באיירן מינכן, ברשת החברתית LinkedIn באיירן מינכן, סרטונים בערוץ היוטיוב פרופיל הקבוצה באתר היורוקאפ לא רק בכדורגל: באיירן מינכן אלופת גרמניה בכדורסל, באתר וואלה, 18 ביוני 2014 סגל הקבוצה באתר היורוליג